CELEX: 32021R1929
Language: el
Date: 2021-11-08 00:00:00
Title: Κανονισμός (ΕΕ) 2021/1929 της Επιτροπής της 8ης Νοεμβρίου 2021 για την τροποποίηση του κανονισμού (ΕΕ) αριθ. 142/2011 όσον αφορά τους όρους εξαγωγής ορισμένων οργανικών λιπασμάτων και βελτιωτικών εδάφους που περιέχουν υλικά της κατηγορίας 2 (Κείμενο που παρουσιάζει ενδιαφέρον για τον ΕΟΧ)

9.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 394/4
               
            
         ΚΑΝΟΝΙΣΜΟΣ (ΕΕ) 2021/1929 ΤΗΣ ΕΠΙΤΡΟΠΗΣ
         της 8ης Νοεμβρίου 2021
         για την τροποποίηση του κανονισμού (ΕΕ) αριθ. 142/2011 όσον αφορά τους όρους εξαγωγής ορισμένων οργανικών λιπασμάτων και βελτιωτικών εδάφους που περιέχουν υλικά της κατηγορίας 2
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 32 παράγραφος 3 στοιχείο α) και το άρθρο 43 παράγραφος 3 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες για τη δημόσια υγεία και την υγεία των ζώων όσον αφορά τη διάθεση στην αγορά και την εξαγωγή παράγωγων προϊόντων, συμπεριλαμβανομένων των οργανικών λιπασμάτων και των βελτιωτικών εδάφους.
                  
               
                     (2)
                  
                  
                     Το κεφάλαιο V του παραρτήματος XIV του κανονισμού (ΕΕ) αριθ. 142/2011 προβλέπει κανόνες για τις εξαγωγές, μεταξύ άλλων, μεταποιημένης κόπρου. Η μεταποιημένη κόπρος μπορεί να χρησιμοποιηθεί ως συστατικό για να αποκλειστεί η επακόλουθη χρήση οργανικών λιπασμάτων και βελτιωτικών εδάφους που περιέχουν κρεατοστεάλευρα (στο εξής: ΚΟΑ) υλικών της κατηγορίας 2 για σκοπούς σίτισης. Οι κανόνες για την εξαγωγή μεταποιημένης κόπρου θα πρέπει να τροποποιηθούν ώστε να επιτρέπεται η εξαγωγή μεταποιημένης κόπρου που περιέχεται ως συστατικό μείξης σε ΚΟΑ των υλικών της κατηγορίας 2.
                  
               
                     (3)
                  
                  
                     Η εξαγωγή ορισμένων οργανικών λιπασμάτων και βελτιωτικών εδάφους που περιέχουν ΚΟΑ των υλικών της κατηγορίας 2 θα πρέπει να επιτρέπεται χωρίς τη διοχέτευση που αναφέρεται στο άρθρο 48 παράγραφος 4 του κανονισμού (ΕΕ) αριθ. 1069/2009, όταν η χρήση αυτών των οργανικών λιπασμάτων και βελτιωτικών εδάφους για σκοπούς σίτισης αποκλείεται λόγω της σύνθεσης ή της συσκευασίας τους. Τα οργανικά λιπάσματα και τα βελτιωτικά εδάφους θα πρέπει να αναμειγνύονται με μεταποιημένη κόπρο ή άλλα καθορισμένα συστατικά, ώστε να αποκλείεται η επακόλουθη χρήση τους για σκοπούς σίτισης. Οι κανόνες για την εξαγωγή οργανικών λιπασμάτων και βελτιωτικών εδάφους που περιέχουν ΚΟΑ των υλικών της κατηγορίας 2 πρέπει να καθοριστούν στο κεφάλαιο V του παραρτήματος XIV του κανονισμού (ΕΕ) αριθ. 142/2011.
                  
               
                     (4)
                  
                  
                     Το παράρτημα VIII του κανονισμού (ΕΕ) αριθ. 142/2011 προβλέπει απαιτήσεις επισήμανσης για τα οργανικά λιπάσματα και τα βελτιωτικά εδάφους που διατίθενται στην αγορά της Ένωσης. Σε περίπτωση εξαγωγής σε τρίτες χώρες, η επισήμανση θα πρέπει να είναι σε μία από τις επίσημες γλώσσες της τρίτης χώρας προορισμού.
                  
               
                     (5)
                  
                  
                     Συνεπώς, το παράρτημα XIV του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το κεφάλαιο V του παραρτήματος XIV του κανονισμού (ΕΕ) αριθ. 142/2011 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
      
      
         
            ΠΑΡΑΡΤΗΜΑ
            Στον κανονισμό (ΕΕ) αριθ. 142/2011 παράρτημα XIV κεφάλαιο V, ο πίνακας τροποποιείται ως εξής:
            
                        α)
                     
                     
                        Η σειρά 1 αντικαθίσταται από το ακόλουθο κείμενο:
                        
                                    «1
                                 
                                 
                                    μεταποιημένη κόπρος·
                                    οργανικά λιπάσματα, προϊόντα λιπασματοποίησης ή κατάλοιπα διάσπασης από μετασχηματισμό βιοαερίου που δεν περιέχουν άλλα ζωικά υποπροϊόντα ή παράγωγα προϊόντα πλην της μεταποιημένης κόπρου·
                                    μεταποιημένη ζωική πρωτεΐνη που περιέχει μεταποιημένη κόπρο ως συστατικό μείξης ή κρεατοστεάλευρα υλικών της κατηγορίας 2 που περιέχουν μεταποιημένη κόπρο ως συστατικό μείξης
                                 
                                 
                                    τα ακόλουθα παράγωγα προϊόντα πρέπει να πληρούν τουλάχιστον τους όρους που ορίζονται στο παράρτημα XI κεφάλαιο I τμήμα 2 στοιχεία α), β), δ) και ε):
                                    
                                                —
                                             
                                             
                                                μεταποιημένη κόπρος·
                                             
                                          
                                                —
                                             
                                             
                                                οργανικά λιπάσματα, προϊόντα λιπασματοποίησης ή κατάλοιπα διάσπασης από μετασχηματισμό βιοαερίου που δεν περιέχουν άλλα ζωικά υποπροϊόντα ή παράγωγα προϊόντα πλην της μεταποιημένης κόπρου·
                                             
                                          
                                                —
                                             
                                             
                                                μεταποιημένη κόπρος ως συστατικό μείξης σε μεταποιημένη ζωική πρωτεΐνη ή κρεατοστεάλευρα υλικών της κατηγορίας 2.»
                                             
                                          
                              
                  
                        β)
                     
                     
                        Προστίθεται η ακόλουθη σειρά 4:
                        
                                    «4
                                 
                                 
                                    οργανικά λιπάσματα και βελτιωτικά εδάφους που περιέχουν κρεατοστεάλευρα υλικών της κατηγορίας 2
                                 
                                 
                                    οργανικά λιπάσματα και βελτιωτικά εδάφους που περιέχουν κρεατοστεάλευρα υλικών της κατηγορίας 2 που αναφέρονται στα σημεία 1, 2, 3 και 5 του τμήματος 1 του κεφαλαίου ΙΙ του παραρτήματος XI που πληρούν τις απαιτήσεις του παραρτήματος XI, συσκευάζονται σε έτοιμες προς πώληση συσκευασίες βάρους που δεν υπερβαίνει τα 50 kg για χρήση από τον τελικό καταναλωτή με περιεκτικότητα
                                    
                                                α)
                                             
                                             
                                                σε κρεατοστεάλευρα υλικά της κατηγορίας 2 που δεν υπερβαίνει το 90 % κατ’ όγκο·
                                             
                                          
                                                β)
                                             
                                             
                                                τουλάχιστον 10 % κατ’ όγκο μεταποιημένης κόπρου, επεξεργασμένων ούρων, ασβέστου, ανόργανων λιπασμάτων ή οποιουδήποτε άλλου συστατικού μείξης που αναφέρεται στο παράρτημα XI κεφάλαιο II τμήμα 1 σημείο 3 στοιχείο β).»